**SLÁVNOSTNÉ ZAHÁJENIE MEDZINÁRODNÉHO PROJEKTU INTERREG V – A**

**SCINET**

Vážení učitelia, milí žiaci!

V utorok dňa 5.2. 2019 bude v estrádnej sále mestského divadla Púchov slávnostné zahájenie medzinárodného projektu SCINET. Na toto zahájenie a ďalšie sprievodné aktivity- workshopy vás srdečne pozývame. Projekt je spolufinancovaný Európskou úniou vo výške 85 %, Slovenskou republikou vo výške 10 % a TSK vo výške 5%. Partnermi projektu Gymnázium Púchov ako vedúci projektový partner, Slezská univerzita Opava ako hlavný cezhraničný partner, Hvezdáreň M. R. Štefánika a Gymnázium Valašské Klobouky ako ďalší partneri. Celkové výdavky projektu sú 451 784,55 €.

V utorok po zahájení projektu a predstavení lektorov, si vypočujete v ich podaní vysoko odborné a mimoriadne zaujímavé prednášky podľa programu, ktorý sa tvorí, no vieme, že sa týka vzniku a vývoja vesmíru, čiernych dier, kvazarov, neutrónových hviezd, teórie relativity a iné.

V utorok na prednášku pôjdu všetci žiaci okrem prímanov, žiakov sekundy a kvarty. V stredu, vo štvrtok a piatok budú prebiehať ďalšie prednášky na spomínané témy buď v škole alebo v kinosále mestského divadla. Na tieto prednášku majú prednostne dovolené ísť žiaci seminárov fyziky, matematiky a informatiky tretieho a štvrtého ročníka. Dovolené majú zúčastniť sa aj takí žiaci, ktorých ponúkané témy veľmi zajímajú. Hodiny strávené na prednáškach budú posudzované ako reprezentácia školy, teda nebudú sa počítať do absencie.

Milí žiaci. Máte jedinečnú možnosť aktívne sa zúčastniť odborných prednášok. Pre vás si ich pripravili odborníci z univerzity a z hvezdárne. Cieľom celého projektu počínajúc týmto workshopom, cez dvojdňový pobyt vo Hvezdárni M. R. Štefánika v Hlohovci na jar 2019, a štvordňovým pobytom na Slezskej univerzite v Opave v jeseni končiac, je zvýšiť vašu konkurencieschopnosť v prijímacom konaní a štúdiu na VŠ ako aj na trhu práce po skončení štúdia.

**Tak využite príležitosť zažiť niečo nové, naučiť sa viac, intelektovo podrásť, aby ste dosiahli vyššie.**

Za vedúceho projektového partnera Mgr. Mária Pastorková.